ྒྱ་བཞི་ནི།ལུས་ངག་ཡིད་དང་བྱ་བ་བཞི་ལ་རིམ་བཞིན།སྐུ་ཕྱག་རྒྱ་ཆེན་པོ་སྒོམ།གསུང་ཆོས་ཀྱི་ཕྱག་ཀྱ་བཀོད།ཐུགས་དམ་ཚིག་གི་ཕྱག་རྒྱས་རྒྱས་གདབ།ཕྲིན
ལས་ལས་ཀྱི་ཕྱག་རྒྱས་སེམས་ཅན་གྱི་དོན་མཛད་པའོ།།ལྷ་སྔགས་ལ་མཁྱེར་གཞན་ཕན་མཁའ་ཁྱབ་སོགས་དཀྱིལ་ཆོག་ལྟར་རོ།།གསུམ་པ་སྤྱོད་པས་བོགས་འདོན་པ་ནི།གཙང་སྦྲ་སོགས་ཕྱིའི་ཀུན་སྤྱོད་གྲོགས་དང
ལྡན་པའི་སྒོ་ནས།གཙོ་བོར་ལྷའི་རྣལ་འབྱོར་ལ་གནས་པས་རང་གཞན་གྱི་དོན་སྤྱོད་པ་ན།རྡོ་རྗེ་རྩེ་མོ་ལས།ལྷ་ཡི་ཏིང་འཛིན་ལག་ནས་ཏེ།།སེམས་ཅན་ཐམས་ཅད་ཡོད་གི་བཏང་།།རྟག་ཏུ་ལངས་ཀྱིས་ཡིད་ལ་བྱེད།

རྟག་ཏུ་སངས་རྒྱས་མཆོད་པ་མཆོད།།ཅེས་སོ།།བཞི་པ་འབྲས་བུ་ནི།མི་ཚེ་གསུམ་ནས་སྟུག་པོ་བཀོད་པའི་ས་ལ་སྐུ་གསུམ་ཡེ་ཤེས་ལྔའི་བདག་ཉིད་ཅན་དུ་འཚང་རྒྱ་བའོ།།སྐུ་གསུམ་ནི།དོན་དམ་ཡེ་ཤེས་རྟོགས་པ།
ཆོས་སྐུ།རིགས་ལྔ་ལོངས་སྐུ།དེ་ལས་ཤར་བ་སྤྲུལ་པའི་སྐུའོ།།དེ་ཡང་ཀུན་བྱེད་ལས།ཡོ་ག་སྟུག་པོ་བཀོད་འདོད་པས།།མི་ཚེ་གསུམ་ན་གྲོལ་བར་འདོད།།ཅེས་སོ།།བདུན་པ་བསྐྱེད་པ་མ་ཧཱ་ཡོ་གའི་ཐེག་པ་ལ།།
དང་པོ་ལྟ་བ་ནི།རིག་པ་སྤོས་བྲལ་ལ་སྣང་བ་ངོ་བོ་ཉིད་ཀྱི་རྒྱུར་ལྷུན་གྲུབ་ཏུ་འདོད་པའི་དོན་དམ་བདེན་པ་དང་།དེ་ཉིད་ཀྱི་རྩལ་རྟོག་ཚོགས་ཐམས་ཅད་སྒྲ་དང་ཡེ་ཤེས་ཀྱི་དཀྱིལ་འཁོར་དུ་རང་སྣང་བ་ཀུན་རྫོབ་ཀྱི་བདེན་པར་འདོད།
ལ་དེ་གཉིས་ཀྱང་སྡང་སྟོང་ཕྱོགས་རེབ་མ་ཡིན་ཏེ་ངོ་བོ་དབྱེར་མི་ཕྱེད་པའི་ཕྱིར།ཐ་སྙད་དུ་དབྱེར་མེད་ཅེས་བརྗོད་ནའང་།དེར་འཛིན་བསམ་བརྗོད་ཀྱི་ཡུལ་ལས་འདས་པའི་ཕྱིར།དབྱེར་མེད་སྤྱོད་ཡུལ་དང་བྲལ་བའོ།།
གཉིས་པ་ལམ་སྒོམ་པས་ཉམས་སུ་ལེན་པ་ནི།དམ་ཡེ་གཉིས་མེད་བྱེད་པའམཿསྤྲོན་སྟན་འདྲེན་ལ་སོགས་བྱ།།ཡབ་ཡུམ་བདེ་ཆེན་བཟླས་པ་དང་ཿཕྲ་བ་ཐིག་ལེའི་རྣལ་འབྱོར་བསྒོམཿལྷག་པའི་ཆོས་སྐུ་
ཆེན་པོར་རྟོགསཿཟུང་འཇུག་རྡོ་རྗེའི་སྐུ་འགྲུབ་བོ།ས་མ་ཡ་ཏྱ།ཞེས་གསུངས་པ་འདི་དགག་བསྐྱེད་རྫོགས་དང་འབྲེལ་བའི་རྣམ་བཤད་རྒྱས་པ་གཞན་དུ་ཤེས་ཤིང་འདིར་རྐང་གྲངས་ས་བཅད་ཙམ་ལ།མཚན་བཅས

དང་མཚན་མེད་གཉིས།དང་པོ་ལ་བསྐྱེད་རྫོགས་གཉིས་ལས་བསྐྱེད་རིམ་ནི་ཏིང་འཛིན་གསུམ་ལ་བརྟེན་ནས་དཀྱིལ་འཁོར་རིམ་གྱིས་བསྒོམ་པའོ།།རྫོགས་རིམ་པ་སྟོང་སྒོ་བཅུ་འདུལ་དང་།འོག་སྒོཁམས
གསུམ་རོལ་པའི་མན་ངག་གཉིས་སོ།།མཚན་མེད་ནི་ཆོས་ཉིད་དེ་བཞིན་ཉིད་ཀྱི་ཏིང་ངེ་འཛིན་སྒོམ་པའོ།ཀྭ་ལྷ་སྐུ་ལ་མཁྱེར་བཟླས་པའི་མན་ངག་རྣམས་གཏེར་གཞུང་ལྟར་རིགས་གསུམ་གའི་ཉམས་ལེན་ལམ་གྱི་གཞུང་ངུ་བཟུང
་།།།ཕྲ་ཐིག་མནང་ག་དང་སྒོམ་ནི།རང་ཉིད་རིགས་གསུམ་གང་མོས་སུ་གསལ་བའི་སྤྱི་བོར་ཐིག་ལེ་དམར་པོ་སྲན་མ་ཙམ་ཞིག་བསྒོམ།དེ་བས་ཁྲུ་གང་གི་མཐོས་ཐིག་ལེ་དཀར་པོ་སྲན་ཙམ་ཞིག་བསྒོམ།དེ་ནས་སྣ་བུག
གཡོན་ནས་འོད་དམར་པོའི་ཐིག་ལེ་སྲན་མ་ཙམ་ཞིག་བྱུང་ནས་སྤྱི་བོའི་ཐིག་ལེ་དམར་པོ་ལ་ཕོག།དེས་རྐྱེན་བྱས་ཏེ་ཐིག་ལེ་ལས་འོད་འཕྲོས་སེམས་ཅན་ལ་ཕོག།འགྲོ་དོན་བྱས།དེ་བཞིན་གཤེགས་པ་ལ་ཕོག།ཐུགས།
མཉེས་པའི་མཆོད་པ་ཕུལ།འོད་ཚུར་འདུས་ཐིག་ལེ་དམར་པོ་པ་ཐིམ།ཡང་སྣ་བུག་གཡས་ནས་འོད་དཀར་པོ་བྱུང་།གོང་གི་ཐིག་ལེ་དཀར་པོ་ལ་ཕོག།འོད་འཕྲོས་སེམས་ཅན་སྒྲིབ་པ་སྦྱངས།དེ་བཞིན་གཤེགས།
པ་ལ་མཉེས་མཆོད་ཕུལ།ཚུར་འདུས་ཐིག་ལེ་ཐིམ།ཐིག་ལེ་དཀར་པོ་དམར་པོ་ལ་ཐིམ་སྟེ་ཚངས་བུག་ནས་སྙིང་གི་དཀྱིལ་དུ་ཐིམ་ནས་བདེ་སྟོང་གཉིས་མེད་ཀྱི་ངང་ལ་བཞག་གོ།།སྟེང་སྒོ་དང་འོག་སྒོ་སྒོམ་པའི་མན་ངག།

ཞིབ་བར་བཀའ་འདུས་དང་སྒོམ་ཟུར་གསལ་ལྟར་བསྒོམ་པར་བྱའོ།།འདི་དག་གི་སྐབས་སུ།ཐམས་ཅད་ལྷར་གསལ་བལྟ་བ།དེའི་ངང་ལགནས་བསྒོམ་པ།ལྕེ་ལེ་ལྷ་རོལ་པ་སྤྱོད་པ།དེ་ལས་མི་འདའ་བ་དམ་ཚིག།
མངོན་དུ་གྱུར་པ་འབྲས་བུའོ།།གསུམ་པ་བོགས་འདོན་སྤྱོད་པ་ནི།ཐབས་ལ་མཁས་པའི་གདིངས་ཀྱིས་ཟིན་པའི་འཁོར་བའི་ཆོས་ཅི་ལའང་མ་ཆགས་པར་སྤྱོད་པ་སྟེ།བང་མཛོད་འཕྲུལ་གྱི་ལྡེའུ་མིག་ལས།བསྐྱེད།།
པ་མ་ཧཱ་ཡོ་ག་ནི།ཏན་དང་ནི་ག་ཎ་དང་།།དམ་རྫས་བདུད་རྩི་ལྔ་པོ་ལ།།ཐབས་ཆེན་ལྟ་བའི་སྤྱོད་པ་སྤྱད།།ཅེས་སོ།།བཞི་པ་འབྲས་བུ་ནི།ཚེ་འདིར་བང་དོར་སྐུ་ལྔ་ལྡན་གྱིས་གྲུབ་པའི་བདག་ཉིད་མངོན་དུ་བྱེད་པ་སྟེ།
གསང་འདུས་ལས།འདི་ནི་བཅོམ་ལྡན་བདག་ཉིད་ཆེ།།སྐུ་གསུམ་མི་ཕྱེད་ལས་བྱུང་བ།།ཡེ་ཤེས་རྒྱ་མཚོས་རྣམ་པར་བརྒྱན།།ཚེ་འདི་ཉིད་ལ་ཐོབ་པར་འགྱུར།།ཞེས་དང་།ཡེ་ཤེས་ཐིག་ལེ་ལས།ཡང་ན་ལུས།།
འདི་སྤ་མ་ཐག།བརྩོན་པ་མི་ལྡན་པས་ཀྱང་འགྲུབ།།ཅེས་སོ།བརྒྱད་པ་ལུང་ཨ་ནུ་ཡོ་གའི་ཐེག་པ་ལ།དང་པོ་ལྟ་བ་ནི།དབྱིངས་དང་ཡེ་ཤེས་དབྱེར་མེད་པ་སྟེ།དབྱིངས་སྟོང་པ་ཉིད་ཀུན་ཏུ་བཟང་མོའི་དཀྱིལ་འཁོར།
རིག་པ་ཡེ་ཤེས་ལྡན་གྱིས་གྲུབ་པ་ཀུན་ཏུ་བཟང་པོའི་དཀྱིལ་འཁོར།དེ་གཉིས་དང་ཐ་མི་དད་པ་དབྱིངས་ཡེ་གཉིས་སུ་མེད་པའི་སྲས་བདེ་བ་ཆེན་པོ།།རྩ་བ་བྱང་ཆུབ་སེམས་ཀྱི་དཀྱིལ་འཁོར་ཞེས་བྱ་སྟེ།གཡུ་ཐང་ལས།།

སྣང་སྲིད་བཟང་མོའི་མཁའ་ཀློང་ལས།།མ་བསྐྱེད་དཀྱིལ་འཁོར་ཀུན་ཏུ་ཤར།།ཤར་བ་ཉིད་ནས་ཤར་བ་མེད།།བབ་ཡུམ་སྲས་བཅས་བདེ་ཆེན་པོ།།ཞེས་སོ།།གཉིས་པ་ལམ་སྒོམ་པས་ཉམས་སུ་ལེན
པ་ལ།།ཨ་ནུ་ཡོ་གའི་ཉམས་ལེན་ནིཿབཛྲ་ཧེ་རུ་ཀ་རུ་བསྒོམཿསྤྱི་བོ་སྙིང་གའི་ཐིག་ལེ་ནིཿདཀར་དམར་འཕྲོ་འདུ་ཞུ་བ་དེ་ཡིསཿཡེ་ནས་ཇི་བཞིན་དོན་དམ་པཿཡེ་ཤེས་ལྷུན་གྲུབ་ཀུན་རྫོབ་གཉིས།ཟུང་འཇུག
དེ་ཆེན་འོད་གསལ་བའིཿབསལ་བཞག་མེད་པར་རྟོགས་པ་ཡིསཿཧེ་རུ་ཀ་ཡི་གོ་འཕང་ཐོབཿས་མ་པཿདེ་དག་གི་སྦོམ་ཚུལ་ལ།སྙིང་གར་ཐིག་པ་དམར་པོ་སྲན་མ་ཙམ་དང་།སྤྱི་གཙུག་ཏུ་ཐིག་ལེ་དཀར་པོ་
སྲན་མ་ཙམ་བསྒོམ།དེ་གཉིས་གསལ་ཐེབས་པ་ན་སྤྱི་བོའི་ཐིག་ལེ་དཀར་པོ་དེ་ཡར་འཕར་ཏེ་མདའ་གང་གི་ནམ་མཁའ་ལ་གནས་པ་དང་།སྙིང་གའི་ཐིག་ལེ་དེ་སྤྱི་གཙུག་ཏུ་འབར་བར་བསམ།དེ་ནས་ཐིག་ལེ་དམར
པོ་དེ་ལ་ཤེས་པ་གཏད་པས་བདེ་བའི་རང་བཞིན་འདར་བའི་རྐྱེན་བྱས་ནས།དཀར་པོའང་འདར་ནས་དམར་པོ་ལ་ཐིམ།གཅིག་ཏུ་འདྲེས་པ་ཚངལ་བུག་ནས་ཞུགས་སྙིང་གི་དཀྱིལ་དུ་ཐིམ་སྟེ་བདེ་སྟོང་དབྱེར་མེད
ཀྱི་ངང་ངལ་བཞག།དེ་དག་གིས་བདེ་བ་ཤས་ཆེན་སྐྱེས་པ་ན།རང་གི་སྙིང་དཀྱིལ་དུ་ཐིག་ལེ་དཀར་པོ་ཕུག་རོན་གྱི་སྒོ་ཙམ་ཞིག་བསྦོམ།དེ་ལས་འོད་སྤྱི་གཙུག་ན་ཡང་མདའ་འཕང་བ་བཞིན་ཐོན།དེ་ལས་

ཐིག་ཕྲན་པས་མཆིས་མི་ཁྱབ་པ་འཕྲོས་ནས་ཇེ་ཆེ་ཇེ་ཆེ་ལ་སྟོང་གསུམ་གྱི་སྟོང་ཆེན་པོ་འཇིག་རྟེན་གྱི་ཁམས་དང་བར་བསམ།ཐིག་ཕྲན་རྣམས་ཚུར་འདུལ་ཐིག་ལེ་ལ་ཐིམ་པས་རོ་གཅིག་ཏུ་འདྲེས།དབྱིངས་རིག་པ་དབྱེར་མེད་བདེ་བ་ཆེན་པོའི་རང
ལ་མཉམ་པར་བཞག་གོ།།དེ་དགདང་པོ་དམིགས་པ་རྟེན་བཅས་ལ།དེ་རྗེས་ཀ་དག་གི་དང་དུ་ཅི་གནས་སུ་མཉམ་པར་བཞག་པ་ཁོ་ན་གན་དུ་ཆེའོ།།བཛྲ་ཧེ་རུ་ཀའི་སྒོམ་རིམ་དང་ཟིན་བྲིས་གཞན་དུ་ཤེས་སོ།།གསུམ་པ་བོགས་འདོན་སྤྱོད
པ་ནི།མཉམ་པ་ཉིད་ལ་སྤྱོད་པ་སྟེ།བང་མཛོད་འཕྲུལ་ལྡེ་ལས།།དབྱིངས་དང་ཡེ་ཤེས་ལོངས་སྤྱོད་རྫོགས།།ཞེས་སོ།།བྱེ་བྲག་ཏུ་དབྱེ་ན།བྱིན་གྱིས་རླབས་པའི་སྤྱོད་པ་ཀུན་ལ་ཁྱབ་པ་ནམ་མཁའ་མ་དབང་དུ་བྱེད་པ་རྒྱལ་པོ་ལྟ་བུ།།
དབངང་སྦྱར་བའི་སྤྱོད་པ་དུག་ལྔ་སྲེག་པ་མེ་ཕུང་ལྟ་བུའི་སྤྱོད་པ།ཐབ་མཁས་ཀྱི་སྤྱོད་པ་ཆུ་བོའི་རྒྱུན་ལྟར་ཆད་པ་མེད་པ་སྟེ།སྤྱི་མདོ་ལས།བྱིན་གྱིས་རླབས་པའི་སྤྱོད་པ་དང་།།དབང་བསྒྱུར་ཐབས་ཀྱི་སྤྱོད་པ་སྟེ།།དཔེར་ན་དམ་མཁའ
རྒྱལ་པོའམ།།ཇི་ལྟར་མེད་པུང་ཆུ་བོ་འདྲ།།ཞེས་སོ།།བཞི་པ་འབྲས་བུ་མངོན་དུ་གྱུར་ཚུབ་ནི།འཕྲུལ་ལྡེ་ལས།ཨ་ནུ་ཡོ་གའི་ཐེག་པ་ནི།།བར་མཆོད་པ་ཚེ་གཅིག་གིས།།སངས་རྒྱས་ས་ལ
ངེས་པར་འགྲོ།།ཞེས་སོ།།དགུ་པ་རྫོགས་པ་ཆེན་པོ་ཨ་ཏི་ཡོ་གའི་ཐེག་པ་ལ།དང་པོ་ལྟ་བ་ནི།སྣང་སྲིད་འཁོར་འདས་ཀྱིས་བསྡུས་པའི་ཆོས་ཐམས་ཅད་ཐིག་ལེ་ཆེན་པོ་ཆོས་ཀྱི་སྐུ་རང་བྱུང་གི་ཡེ་ཤེས་ཆེན་པོ་ངོ་བོ་བྱ་རྩོལ་

མེད་པར་ལེ་ནས་སངས་རྒྱས་པར་འདོད་དེ།ནམ་མཁའ་ཆེ་ལས།རང་བྱུང་ཡེ་ཤེས་རྩོལ་མེད་ལས།།གྲོལ་ནས་གྲོལ་བའི་ལམ་ཡང་སྟོད།།ཞེས་དང་།ཁྲུང་ཆེན་ལས།རང་བྱུང་ཡེ་ཤེས་མི་
རྟོག་ཀུན་ཏུ་ཇི་བཞིན་གནས།།ཞེས་སོ།།གཉིས་པ་ལམ་སྒོམ་པ་ནི།མན་ངག་ཨ་ཏིའི་རྫོགས་རིམ་ནིཿདམིགས་བཅས་ཨ་ཡིག་འོད་འབར་བཿལུས་བསྡུས་མཁའ་ལ་ལིང་ངེ་པཿདམིགས་མེད་ཆོས་རྣམས་
སེམས་ཀྱི་དང་།ཿསྟོང་གསལ་རང་རིག་འདུས་མ་བྱས།ཡིད་དཔྱོད་མཚན་མའི་བློ་དང་བྲལཿདེ་ཡང་ཆོས་རྣམས་སྟོང་པའི་ཀློང་ཿལྷུན་གྲུབ་ཟུང་འཇུག་བློ་འདས་ཀློང་།ཆོས་རྣམས་དེ་བཞིན་ཉིད་ཀྱི་ཀློངཿ
དེ་བཞིན་ཉིད་ནི་ཀུན་ཏུ་བཟང་ཿཀུན་བཟང་ཆོས་སྐུ་ཐོབ་པའོ།།ས་མ་ཡ།སྒོམ་པའི་ཚུལ་སེམས་ཀློང་མན་ངག་གི་སྡེ་གསུམ་ལས།དང་པོ་སེམས་སྡེ་ལ།གཉིས་མེད་རང་ཤར་དེ་ལྟ་བ།དེའི་ངང་ལ་གནས་པདེ
སྒོམ་པ།དེ་དང་མི་འབྲལ་བ་དེ་སྤྱོད་པ།དེ་ལས་མི་འདའ་བ་དམ་ཚིག་གོ།།ཨ་ཏི་ཡོ་གའི་ངང་སྒོམ་ཆེན་པོ་ནི།རང་གི་སྙིང་དབུས་སུ་ཨ་ཡིག་དཀར་པོ་འོད་ལྔ་འབར་བ་ཞིག་བསྒོམ།ཕྱོགས་བཞིར་ཨ་དེ་འདྲ་བ་བཞི་བསྒོམ།
དེ་ནས་མ་དེ་ལས་འོད་དཀར་པོ་སྐྱེ་གཙུག་ཚད་པའི་བུ་ག་ནས་ཡང་སྐར་མདའ་ལྟར་ཐོན།དེ་ལས་མཆེ་ཆུང་གྲངས་མེད་པ་སྤོས་ནས་སྟོང་གསུམ་འཇིག་རྟེན་ཐམས་ཅད་ཁེངས།ཐམས་ཅད་སྙིང་གའི་ཨ་ཡིག་གཅིག་པུ་ལ

བསྡུས་ཏེ་དང་མིག་བཞག།དེ་ནས་རྣམ་སྨིན་གདོས་བཅག་ཀྱི་ལུས་ཀྱང་མི་དམིགས་པར་ཨ་དཀར་པོ་དེ་བར་སྣབའ་ཡིང་ངེ་ཕོད་པར་བསན་ལ་མཉམ་པར་བཞག།དེ་ཡང་དམིགས་མེད་ཀྱི་རང་དུ་ཡལ་བར་རབསམས།
ལ་མཉམ་པར་བཞག་གོ།།དཔེ་ནི།སྒེག་མོས་མེ་ལོང་ལྟ་བ་བཞིན།།ཡང་བལྟ་ཡང་བལྟ་སེམས་ལ་བལྟ།།སྤངས་ནོར་ཕྲུགས་སྐྱོང་བ་བཞིན།།ཡང་སྐྱོང་ཡང་སྐྱོང་སེམས་ལ་སྐྱོང་།།བྱིག་སརྒོད་ཚང
ཚུལ་བ་བཞིན།།ཡང་མྱལ་ཡང་མྱལ་སེམས་ལ་མཱུལ།།ཅེས་སོ།།བསྡུན་ནམ་མཁའི་ཨ་ཡིག་ལ་རང་གི་ལུས་བསྡུ་ཞིང་ཨ་ཁོ་ན་ལ་སེམས་གཏད་དེ་དམིགས་མེད་དུ་བཞག་པས་འཐུས་ཤིང་སྤྲོ་བསྡུ་གཞན།
མི་དགོས་སོ།།ཀློང་སྡེའི་ངང་སྒོམ་ཀློང་ལྔ་བརྡ་བཞིའི་ཉམས་ལེན་གཏེར་ཆེན་བླ་མ་དང་།ཀུན་གཟིགས་ཞབས་དྲུང་རིན་པོ་ཆེའི་ཞལ་ལུང་ལྟར་མདོར་བསྡུས་རང་རེས་ཟུར་དུ་བྲེས་ཡོད་པ་དེ་དག་ལས་ཤེས་པར་བྱའོ།།
མན་ངག་སྡེའི་ཁྲེགས་ཆོད་དང་ཟོད་རྒལ་གྱི་ཁྲིད་རིམ་རིགས་གསུམ་མགོན་པོའི་ནལ་ལུང་དང་།དགོངས་རྒྱན་གཏེར་ཆེན་བླ་མས་མཛད་པ་ཉིད་སྙིང་གི་ཐིག་ལེར་བཟུང་ངོ་།།གསུམ་པ་བོགས་འདོན་སྤྱོད་པ་ནི།ཅིར་སྣང
ཆོས་ཉིད་ད་ཀྱི་རོལ་པར་ཤ་བས་བླང་དོར་མེད་པར་སྤྱོད་པ་སྟེ།ནམ་མཁའ་ཆེ་ལས།བྱ་བ་མེད་པས་ལས་རྣམས་ཟིན།།ཞེས་དང་།བང་མཛོད་འཕྲུལ་ལྡེ་ལས།ཨ་ཏི་ཡོ་གའི་སྤྱོད་པ་ནི།།ལྷ་སྒོམ་སྲོག་དང་།

ལྡན་པ་ཡིས།།ཤུགས་ལས་བྱུང་བའི་སྤྱོད་པ་ནི།།ཇི་ལྟར་སྨྱོན་པའི་སྤྱོད་པ་བཞིན།།གང་ལའང་ཐོགས་པ་མེད་པར་སྤྱོད།།ཅེས་སོ།།བཞི་པ་རང་འབྲས་མངོན་དུ་གུར་ཚུལ་ནི།ལྷུན་རྫོགས།
ཀུན་ཏུ་བཟང་པོའི་ས་ལ་ད་ལྟ་ཉིད་ནས་གནས་པ་མཐར་ཕྱིན་པ་སྟེ།གཏེར།ཞུང་ལས།ཚེ་འདིར་སྐུ་དང་ཡེ་ཤེས་རྙེདཿལྷུན་གྱིས་གྲུབ་པར་ཐེ་ཚོམ་མེདཿཅེས་དང་།ཡང་འབྱེད་འཕྲུལ་གྱི་ལྔ་མིག་ལས།
རྫོགས་པ་ཆེན་པོ་ཨ་ཏིའི་འབྲས་བུ་ནི།།གདོད་ནས་སྙིང་པོ་བྱང་ཆུབ་ཏུ།།ཐོབ་མེད་འབྲས་བུ་རང་ལ་སྨིན།།ཞེས་སོ།།དེ་ལྟར་ཐེག་རིམ་དགུ་པོ་དེ་ཡང་རང་རང་གི་བློ་དང་འཚམས་པར་ཉམ་སུ་བླང་དགོས་ཏེ།རིགས་གསུམ།
འཇུས་པའི་ལས་ཐོ་ལས།ངེས་འབྲང་བསམ་པ་ལྡན་པ་ཡིསཿསོ་ཐར་བྱང་སེམས་ཉམས་སུ་བླངཿ།ཤེས་རབ་བརྩོན་འགྲུས་ལྡན་པ་ཡིསཿཕྱི་དུད་སྡེ་གསུམ་ཉམས་སུ་བླངཿབློ་ཆེན་བརྟུལ་ཞུགས་ལྡན།།
བ་ཡིས།ནང་ཆུད་སྡེ་གསུམ་ཉམས་སུ་བླངཿཞེས་སོ།།དེ་རྣམས་ལ་མོས་པ་ཙམ་གྱི་ཕན་ཡོན་ཀྱང་།དེ་ཉིད་ལས།ཚུལ་བཞིན་སྤྱོད་པ་ལྟ་ཅི་སྔོསཿམོས་པ་ཙམ་ཞིག་བསྒོམས་པས་ཀྱང་ཿསྒྲིབ་
གཉིས་ཞི་ཞིང་མཁྱེན་རབརྒྱསཿསྙིང་རྗེ་ཡེ་ཤེས་དབང་དུ་འབྲུརཿཕྱི་ནང་བར་ཆད་ཐམས་ཅད་འདུལཿམཐོང་ཐོས་དྲན་རེག་ཐམས་ཅད་ཀྱང་།ཿའཕགས་པ་གསུམ་གྱི་ཐུགས་རྗེ་ཡིས།ཕྱིར་མི་ལྡོག་པངས་ལུང

བསྟནཿདེ་ཕྱིར་གསེར་ཞུན་སྙིང་པོའི་བཅུདཿཡལ་བར་མ་དོར་ཉམས་སུ་ལོང་ཿདངོས་གྲུབ་རྣམ་གཉིས་ལྷུན་གྱིས་འགྲུབཿཅེས་གསུངས་པས།སངས་རྒྱས་གཉིས་པ་པདྨ་ཀ་རའི་གདམས་ངག་ལ་ཡིད་ཆེས
པར་གྱིགྱིས་ཤིག།ཅེས་པ་འདི་ཡང་གཏེར་ཆེན་ཆོས་ཀྱི་རྒྱལ་པོའི་ཞལ་ལུང་ལྷོ་བྲག་སྒོམ་ཆེན་པདྨ་རང་གྲོལ་གྱིས།ཁྲིད་རྐང་གྲདྲས་བཅད་ཀྱི་ཟོ་ཡིག་ལ་རྩ་བར་བཟུང་།བཀའ་འདུས་ཀྱི་དང་སྒོམ་ཞིབ་ཁྲིད་ཐོབ་པས
ཟུར་བབརྒྱན།སྙིང་པོའི་སྤྱི་དོན་གྱིས་ཁོག་ཕུབ།ཞལ་རྒྱུན་སྔ་ཕྱི་ཐམས་ཅད་གབ་སྤྲད།སྔ་འགྱུར་བཀའ་མའི་ཡིག་སྙིང་ལས་ལུང་བཏུས་ཤིང་།དམིགྲ་ཐུན་འབོག་ཆོ་ག་ཆུ་བབས་སུ་བཀོད་པ་འདི་ཡང་རིག་གསུམ་སྙིང་ཏིག་གི།
ཆལག་ཏུ་དམིག་ནས།མཁན་པོ་འདུལ་འཛིན་པ་ཀརྨ་སངས་རྒྱས་ཆོས་འཕེལ་རྒྱ་མཚོ་དཔལ་བཟང་པོ་ཕྱོགས་ལས་རྣམ་པར་རྒྱལ་བའི་སྡེ་ཞེས་འབོད་པའི་རྒྱལ་ཁམས་པ་དེས།བསམ་པ་དག་ཅིང་སྦྱོར་བ་གུས་པ་ཆེན
པོས།མཚུར་ཕུ་མདོ་བོ་ལུང་གི་གནྡྷོ་ལའི་བྱེ་བྲག་སེང་གེ་རྣམ་པར་རོལ་པའི་བ་གམ་ནས་སྤེལ་བ།༢རྒྱལ་དབང་ཀརྨ་པ་དཔལ་ལྡན་ཀུན་བཟང་ཆོས་ཀྱི་ཉི་མ་ཆེན་པོ་ཕྲིན་ལས་མཁའ་ཁྱབ་རྡོ་རྗེ་ཕྱོགས་ལས
རྣམ་པར་རྒྱལ་བའི་སྡེའི་ཞལ་སྔ་ནས་གཙེས་པའི་བསྟན་འཛིན་གྱི་སྐྱེས་ཆེན་ཐམས་ཅད་པ་ཎ་ཆེན་དྲི་མེད་བཤེས་གཉེན་གྱི་ངོ་བོར་འཚོ་ཞིང་གཞེས་ལ་ཟབ་རྒྱས་ཆོས་ཀྱི་འཁོར་ལོ་བསྐོར་བ་དང་།།

སྔགས་རྒྱལ་བའི་བསྟན་པ་རིན་པོ་ཆེ་དར་ཞིང་རྒྱས་ལ་ཡུན་རིང་དུ་གནས་པ་སོགས་བཀྲ་ཤིས་དགེ་ལེགས་ཀྱི་སྣང་བས་ཕྱོགས་ཐམས་ཅད་ཡོངས་སུ་ཁྱབ་པར་གྱུར
ཤུ་བྷཾ།།།